作者：刘氏
词牌/韵律：沁园春

paragraphs: 我生不辰，逢此百罹，况乎乱离。
奈恶因缘到，不夫不主，被擒捉去。
为妾为妻。
父母公姑，弟兄姐妹，流落不知东与西。
心中事，把家书写下，分付伊谁。
越人北向燕支。
回首望、雁峰天一涯。
奈翠鬟云软，笠儿怎带，柳腰春细，马性难骑。
缺月疏桐，淡烟衰草，对此如何不泪垂。
君知否，我生於何处，死亦魂归。